ועדת העבודה, הרווחה והבריאות, כנסת 18, פרוטוקול מספר 328, 2010-07-14 10:00

חיים כץ: בוקר טוב.

חיים כץ: יום רביעי, ג' באב התש"ע, 14 ביולי 2010 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק הביטוח הלאומי (תיקון מס' 122), התש"ע-2010, הכנה לקריאה שנייה ושלישית.

חיים כץ: מאחר שנציג משרד האוצר יצא לטלפן לשר האוצר כדי לדעת אם אין ערעור, אני לא יודע מה לעשות.

חיים כץ: זאת הצעת חוק ממשלתית והוא עוד יכול לערער עליה, ואם הוא יערער, הם ימשכו את ההצעה ואני לא רוצה להשחית את זמן הוועדה.

חיים כץ: אני רוצה שנציג האוצר יאמר לי אם הם מערערים.

חיים כץ: אדוני נציג משרד האוצר, מאחר שבתקופה האחרונה אתם לא שולטים במה שנעשה במשרד ואתם לא יודעים מה אתם עושים, רצינו לדעת, לפני שאנחנו מתחילים לדון, אם יש ערעור של משרדך על הצעת החוק הממשלתית ועקב כך החלטתם למשוך אותה.

דב בארי: הצעת החוק היא של ביטוח לאומי ובטח שלא אני אמשוך אותה.

חיים כץ: אבל אתם במשרד האוצר שולטים גם בביטוח הלאומי.

חיים כץ: אל תצטנע.

דב בארי: קטונתי וקטונו מלשלוט בביטוח הלאומי.

דב בארי: זה בסדר, אפשר להתחיל.

חיים כץ: בסדר.

חיים כץ: נציגי הביטוח הלאומי, בבקשה.

שרי בכר: ההצעה שהועלתה על שולחן הוועדה היום מבקשת לעשות שני דברים.

שרי בכר: ההצעה מבקשת לתקן בסעיף 238 לחוק הביטוח הלאומי תחת הגדרת ילד, להגדיל את גיל הילדות.

שרי בכר: גיל הילדות שקבוע כיום לצורך ילדים לקבלת תוספות עבור הוריהם או לקבלת תלויים ושאירים קבוע עד גיל 22 ולמי שמשרת בשירות לאומי ולמי שמשרת בצבא, מעל גיל 18.

שרי בכר: אנחנו מבקשים לאפשר יותר זכאות.

חיים כץ: זה ייחשב גם בכל הגמלאות?

שרי בכר: זה ייחשב בכל הגמלאות שיש בהן תלויים ושאירים.

חיים כץ: כל מקום שכתוב שאירים.

שרי בכר: שמפנים להגדרת ילד תחת סעיף 238.

חיים כץ: גם בכל הדברים האחרים?

שרי בכר: למה אתה קורא דברים אחרים?

חיים כץ: שאירים בפנסיה.

חיים כץ: אלמנה ושאירים, ביטוח שאירים.

שרי בכר: כן.

שרי בכר: בהחלט.

שרי בכר: תוספת לילד.

חיים כץ: ילד ייחשב עד גיל 24?

מרים שמלצר: כל עוד הוא משרת בצבא ולא יותר מ-36 חודשים.

חיים כץ: מה זה משרת בצבא?

חיים כץ: צבא קבע זה צבא?

שרי בכר: צבא סדיר.

שרי בכר: לא צבא קבע אלא רק צבא סדיר ורק שירות לאומי.

מרים שמלצר: שירות צבאי של 36 חודשים.

שי סומך: התיקונים מתייחסים לחוק הביטוח הלאומי.

שרי בכר: מדובר במי שמשרת בשירות לאומי ומי שמשרת בשירות סדיר שלא עולה על 36 חודשים.

שרי בכר: זה כיום כבר קבוע בהגדרת ילד בסעיף 238 וזה לא מה שאנחנו משנים, את ההגדרות האלה, אלא אנחנו רק מגדילים את הגיל מגיל 22 לגיל 24, על מנת לאפשר זכאות נוספת לילדים בתשלום תוספות עבור הוריהם או שאירים ותלויים.

שרי בכר: הדבר השני שאנחנו מבקשים לעשות זה תיקון לסעיף 320 לחוק הביטוח הלאומי.

שרי בכר: הסעיף הזה דן בכפל גמלאות וכבר כיום הוא אומר שלא ישולם בעד אותו מאורע קצבה או תוספת בד אותו מאורע, בעד אותה תקופה.

שרי בכר: קורים מצבים בהם לאדם משתלמת תוספת – והדוגמא שהכי קל לי לתת כאן היא לגבי בן זוגו – בעבור אדם נוסף.

שרי בכר: כך לדוגמה אם יש אדם שמקבל קצבת זקנה, הוא יכול לקבל תוספת עבור אשתו.

שרי בכר: יש מצבים בהם בדיעבד מתגלה לאישה שהיא זכאית בעד עצמה לקצבת זקנה ואז, אם אנחנו מאפשרים לה זכאות רטרואקטיבית, נוצר מצב שבעד אותה תקופה רטרואקטיבית היא זכאית הן לתוספת והן לגמלת הזקנה, מה שסעיף 320 לא מאפשר.

שרי בכר: אנחנו רוצים בעצם לאפשר מצב בו אנחנו נוכל לקזז מהאישה את התוספת ששולמה בעדה בעבור התקופה הרטרואקטיבית על מנת שלא ייווצר כפל גמלאות.

שרי בכר: המצב הזה יקרה רק מקום בו הוכח להנחת דעת המוסד ששני בני הזוג חיו ביחד, מתגוררים ביחד, וזה כדי למנוע מצבים בהם קשה לנו לדעת שהתוספת אכן הועברה לידי האישה.

שרי בכר: במצב בו הם גרו בנפרד, המוסד לא יכול לדעת שבאמת הגבר העביר את התוספת ששולמה לידו בעבור האישה וכן במצב בו הבעל שקיבל לידיו את התוספת, נפטר ולא ניתן לקזז את זה ישירות ממנו.

שרי בכר: אלה המצבים בהם אנחנו מבקשים לקזז.

שרי בכר: אני אדגיש ואומר שלא יקרה מצב שהאישה שבעצם זכאית באופן רטרואקטיבי תישאר במינוס.

שרי בכר: זאת אומרת, אנחנו לא ניצור לה חוב שיוריד ממנה את הקצבאות.

שרי בכר: הסיבה לכך היא שגם התוספת ששולמה לידיו במשך כל התקופה הזאת, התוספת המרבית ביותר ששולמה לידיו, תמיד תהיה נמוכה מקצבת הזקנה המינימלית, כך שאם אנחנו נוריד את התוספת מקצבת הזקנה לאותה תקופה רטרואקטיבית, תמיד יישאר לה בפלוס.

שרי בכר: אמנם זה יהיה פלוס נמוך יותר, אבל שוב, היא קיבלה שתי גמלאות בעד אותה תקופה, שזה דבר שהחוק לא מאפשר.

שרי בכר: דבר נוסף.

שרי בכר: אני מדברת רק על תקופה רטרואקטיבית על פי החוק.

שרי בכר: זאת אומרת, אם היא מגלה שהיא זכאית ארבע שנים אחורה לקצבת זקנה, סעיף 296 לחוק קובע שתשולם לה קצבה רק 12 חודשים אחורה.

שרי בכר: רק בעוד אותם 12 חודשים אנחנו נקזז את התוספת.

שרי בכר: אנחנו לא נקזז תוספת של ארבע שנים עבור קצבה שמשולמת שנה.

שרי בכר: זה תמיד יהיה לאותה תקופה רטרואקטיבית, כך שלא תיווצר פגיעה במבוטחים.

חיים כץ: תודה רבה.

חיים כץ: משרד המשפטים רצה לומר משהו?

שי סומך: רציתי להעיר שהתיקון מתייחס לגמלאות הביטוח הלאומי.

שי סומך: לפי מה שאני זוכר, החוק לגבי פנסיה של אנשי קבע, חוק הגמלאות אנשי קבע, לא מפנה להגדרה בחוק הביטוח הלאומי.

חיים כץ: וקרנות הפנסיה הוותיקות שבהסדר?

שי סומך: אני לא יודע.

שי סומך: אני לא מכיר.

שי סומך: אולי אתה מכיר את התקנון יותר ממני.

שי סומך: אני לא יודע אם הן מפנות להגדרה.

שי סומך: אני לא יודע אם ההגדרה בתקנון מפנה לחוק הביטוח הלאומי.

שי סומך: נראה לי שלא.

חיים כץ: עוד מישהו רוצה לומר משהו?

חיים כץ: לא.

חיים כץ: מאחר שאף אחד לא רוצה לומר שום דבר, אנחנו נקריא את הצעת החוק.

יעקובית ישפה: הצעת חוק הביטוח הלאומי (תיקון מס' 122), התש"ע-2010 1.

יעקובית ישפה: תיקון סעיף 238 בחוק הביטוח הלאומי (נוסח משולב, התשנ"ה-1995 (להלן – החוק העיקרי), בסעיף 238, בהגדרה "ילד" – (1) בפסקה (3), במקום "לא מלאו להם 22 שנים והם", ביוא "לא מלאו להם 24 שנים והם אחד מאלה".

יעקובית ישפה: (2) פסקה (5) – תימחק.

יעקובית ישפה: 2.

יעקובית ישפה: תיקון סעיף 230 בסעיף 320 לחוק העיקרי, אחרי סעיף קטן (ב) יבוא: "(ב1) נמצא אדם זכאי לקצבה בעד תקופה שבעדה שולמה בזכותו תוספת קצבה (בסעיף קטן זה – הזכאי), יופחת מסכום הקצבה שהוא זכאי לה סכום תוספת הקצבה ששולמה בזכותו כאמור, ובלבד שבתקופה שבעדה שולמה בזכותו תוספת הקצבה, התגורר הזכאי עם האדם שלו שולמה התוספת, ואותו אדם נפטר בטרם התבררה זכאותו של הזכאי לקצבה.

יעקובית ישפה: על סכום תוספת הקצבה שיופחת כאמור, יחולו הוראות סעיף 315, בשינויים המחויבים".

יעקובית ישפה: 3.

יעקובית ישפה: תחילה ותחולה תחילתו של חוק זה ב-1 בחודש שלאחר פרסומו (בסעיף זה – יום התחילה) והוא יחול על גמלה המשתלמת בעד יום התחילה ואילך.

חיים כץ: תודה.

חיים כץ: אנחנו נעבור להצבעה.

חיים כץ: ה צ ב ע ה הצעת החוק אושרה פה אחד

חיים כץ: תודה.

חיים כץ: אנחנו נעבור להצבעה.

חיים כץ: ה צ ב ע ה הצעת החוק אושרה פה אחד נושא הדיון הבא הוא תקנות הביטוח הלאומי והשאלה אם כל האנשים שנוגעים בדבר נמצאים כאן.

שרי בכר: אדוני, הנציגים המקצועיים של ביטוח לאומי לעניין ההצעה הבאה טרם הגיעו.

חיים כץ: בסדר.

חיים כץ: אנחנו נחכה ונקיים את הישיבה בשעה 10:30.

חיים כץ: תודה.

חיים כץ: הישיבה נעולה.